有性趣:知名藝人確認拍AV
人總係有顆好奇心,聽見有知名女星要剝衫拍片,就算唔係好熟悉對方,依然有興趣望吓,難怪日本嘅AV片廠會絞盡腦汁,甚至不惜工本,試圖拉攏女藝人下海,雖然不乏成功例子,但係有部分女藝人嘅所謂「AV演出」令人失望,事關佢哋只不過係三點盡露,再借位同男優激戰,並非「真槍實彈」咁拍攝。至於近期引起好多AV迷熱議嘅大人物,曾經做過AKB48研究生同寫真偶像嘅金松季步,亦惹來質疑,因為要令呢位出名藝人踏踏實實咁拋個身出嚟拍AV,從來唔係一件易事。為咗應對外界嘅雜音,季步早前就喺社交網發文,話自己係抱住覺悟嘅決心去拍攝處女AV作《18 GOLD》,仲話唔會扮成從寫真界引退,轉頭又拍番一部冇嘢睇嘅寫真碟出嚟!阿妹講到咁,大家都即時放心晒,亦對呢部AV作品更加期待!